Document ID: 32004R1086

NARIADENIE KOMISIE (ES) č. 1086/2004
z 9. júna 2004,
ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom a ktorým sa zrušuje nariadenie (ES) č. 2465/96 (1), najmä na jeho článok 11 písmeno b),
keďže:
(1)
Príloha III k nariadeniu (ES) č. 1210/2003 uvádza zoznam právnických osôb, štátnych orgánov, spoločností, agentúr a subjektov predchádzajúcej irackej vlády, na ktoré sa vzťahuje zmrazenie finančných prostriedkov a hospodárskych zdrojov podľa tohto nariadenia;
(2)
Príloha IV k nariadeniu (ES) č. 1210/2003 uvádza zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov podľa tohto nariadenia;
(3)
Výbor pre sankcie Bezpečnostnej rady Organizácie Spojených národov rozhodol, 2. júna 2004, zmeniť a doplniť zoznam zahŕňajúci Saddáma Husajna a ostatných vyšších úradníkov bývalého irackého režimu, bezprostredných členov ich rodiny a subjekty vlastnené alebo riadené nimi alebo osobami konajúcimi v ich mene alebo na ich príkaz, na ktorých by sa malo uplatňovať zmrazenie finančných prostriedkov a hospodárskych zdrojov. Preto by sa mala príloha IV príslušne zmeniť a doplniť;
(4)
Je nevyhnutné presunúť z prílohy III päť záznamov do prílohy IV a zmeniť a doplniť dva z týchto záznamov;
(5)
Toto nariadenie musí nadobudnúť účinnosť okamžite, s cieľom zaistiť účinnosť opatrení stanovených v tomto nariadení,
PRIJALA TOTO NARIADENIE:
Článok 1
1. Príloha III k nariadeniu (ES) č. 1210/2003 sa týmto mení a dopĺňa v súlade s prílohou I k tomuto nariadeniu.
2. Príloha IV k nariadeniu (ES) č. 1210/2003 sa týmto mení a dopĺňa v súlade s prílohou II k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 9. júna 2004

Labels: 3
18
5